Risto Lignell (s. 20. maaliskuuta 1952) on suomalainen entinen koripalloilija. Lignell edusti uransa aikana muun muassa Panttereita, jonka paidassa hänet valittiin kaksi kertaa vuoden koripalloilijaksi. Lignell oli edustamassa Suomen koripallomaajoukkuetta vuoden 1977 EM-kisoissa. Seitsemässä ottelussa Lignell teki keskimäärin 11,2 pistettä. Maajoukkueessa hän pelasi 169 peliä, joissa hän teki 1897 pistettä.